



**Vodič za građane** **za 2025. godinu**

**Općina Tučepi**

**Poštovani građani,**



predstavljamo Vam „Vodič za građane“ za 2025. godinu. U njemu je prikazano na koji način Općina Tučepi prikuplja i investira sredstva. Kako bismo Vam omogućili uvid u rad naše Općine i učinili je što transparentnijom nastavljamo s projektom koji se nalazi na Internet stranici [www.proracun.hr](http://www.proracun.hr/) te na našoj službenoj stranici https://www.tucepi.com/.

Plan za narednu godinu temelji se na kontinuitetu ulaganja u ključne projekte, s naglaskom na izgradnju i održavanje komunalne infrastrukture, očuvanje okoliša, poticanje kulturnog i društvenog života, te daljnji gospodarski i turistički razvoj našeg mjesta. Komunalna infrastruktura srž je svakodnevnog života i važan prioritet našeg proračuna. Aktivnim ulaganjem želimo osigurati uređen, funkcionalan i moderan prostor u kojem svi možemo uživati. Za 2025. godinu predvidjeli smo izdvajanje značajnih sredstava za: održavanje čistoće javnih i zelenih površina, održavanje stabala i zaštitu bilja, energetski učinkovitu javnu rasvjetu, sanaciju i zbrinjavanje komunalnog otpada, održavanje nerazvrstanih cesta i šetnica..

Pored toga, radit ćemo na izgradnji ceste Dračevice, potpornog zida parkirališta u Šimićima i asfaltiranju ulica kako bismo unaprijedili infrastrukturu i povezanost unutar našeg mjesta.

U 2025. godini usmjerit ćemo se na sanaciju obalne šetnice, uređenje pješačkog puta Kamena od šetnice do magistrale, te drugu fazu uređenja obalnog pojasa od Marine do Gospina potoka.

Projekt osnovne škole i sportske dvorane u Tučepima od iznimnog je značaja za lokalnu zajednicu. Osiguravanjem suvremenih uvjeta za obrazovanje i sport stvara se temelj za dugoročan razvoj našeg mjesta, istovremeno podižući standard života svih stanovnika.

Tučepe ne čine samo infrastruktura i projekti, već prije svega ljudi, naše tradicije i naša kultura. Zato smo u proračunu izdvojili sredstva za: financiranje kulturno-umjetničkih društava i udruga, kulturne manifestacije i tiskanje i izdavanje časopisa i knjiga.

U središtu svih naših planova i odluka nalazi se čovjek. Stoga, u 2025. godini nastavljamo s programima koji izravno pomažu socijalno ugroženim stanovnicima. Mladi su snaga i budućnost naše općine, i zato smo proračun usmjerili prema mjerama koje će im omogućiti lakši pristup obrazovanju i stvaranju boljih životnih uvjeta.

Za učenike koji pohađaju srednjoškolske ustanove u Makarskoj i Splitu, kao i za naše studente, osigurali smo sredstva za sufinanciranje troškova prijevoza. Time olakšavamo njihove obrazovne obveze i pružamo podršku obiteljima. Kroz program financijskih naknada nastavljamo pružati potporu obiteljima s novim članovima, jer svako novorođeno dijete je nova snaga naše zajednice. Nastavljamo s programom stipendiranja kako bismo nagradili trud i zalaganje naših mladih i potaknuli ih na daljnje obrazovanje i usavršavanje.

Ulaganje u ljude ulaganje je u budućnost. Uz vašu podršku, nastavit ćemo graditi općinu koja čuva dostojanstvo svakog pojedinca i pruža priliku za napredak.

Dragi stanovnici predstavili smo dio projekata koje želimo realizirati u 2025. godini.

Vaše prijedloge, sugestije i komentare možete ostavljati do 08.12.2024. godine kada ćemo sve zaprimljeno uzeti u obzir te na sjednici Općinskog vijeća predstaviti, te prihvaćeno uvrstiti u konačan prijedlog proračuna za 2025. godinu.

Općinski načelnik!

**OBRAZLOŽENJE PRORAČUNA**

**Što je proračun?**



Proračun je akt kojim se procjenjuju prihodi i primici te utvrđuju rashodi i izdaci Općine Tučepi za proračunsku godinu, a sadrži i projekciju prihoda i primitaka te rashoda i izdataka za sljedeće dvije godine.

Proračun nije statičan akt, već se sukladno Zakonu može mijenjati tijekom proračunske godine, odnosno donose se Izmjene i dopune proračuna.



**Sadržaj proračuna**

Proračun JLS sastoji se od plana za proračunsku godinu i projekcija za sljedeće dvije godine. Proračun JLS sastoji se od općeg dijela, posebnog dijela i obrazloženja proračuna.

|  |  |  |
| --- | --- | --- |
| **SADRŽAJ** | **SASTAVNI DIO** | **OPIS SASTAVNOG DIJELA** |
| **Opći dio proračuna** | Sažetak Računa prihoda i rashoda Sažetak Računa financiranja | * ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine * ukupni primici od financijske imovine i zaduživanja i izdaci za financijsku imovinu i otplate zajmova |
| Račun prihoda i rashoda | * ukupni prihodi i rashodi iskazani prema izvorima financiranja i ekonomskoj klasifikaciji na razini skupine * ukupni rashodi iskazani prema funkcijskoj klasifikaciji |
| Račun financiranja | * ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji na razini skupine |
| Preneseni višak ili preneseni manjak prihoda nad rashodima | * ako ukupni prihodi i primici nisu jednaki ukupnim rashodima i izdacima, opći dio proračuna sadrži i preneseni višak ili preneseni manjak prihoda nad rashodima |
| Višegodišnji plan uravnoteženja | * ako JLP(R)S ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun donosi * ako JLP(R)S ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun donosi |
| **Posebni dio proračuna** | Plan rashoda i izdataka proračuna JLP(R)S i njihovih proračunskih korisnika | * rashodi i izdaci JLP(R)S i njihovih proračunskih korisnika iskazani po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata |
| **Obrazloženje proračuna** | Obrazloženje općeg dijela proračuna i obrazloženje posebnog dijela proračuna | * obrazloženje općeg dijela proračuna JLP(R)S sadrži obrazloženje prihoda i rashoda, primitaka i izdataka proračuna JLP(R)S i obrazloženje prenesenog manjka odnosno viška proračuna JLP(R)S * obrazloženje posebnog dijela proračuna JLP(R)S temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja. |

**Proračunski korisnici:**



Proračunski korisnici su ustanove, tijela javne vlasti kojima je JLS osnivač ili suosnivač, a čije je financiranje većim dijelom iz proračuna svog osnivača ili suosnivača. Proračunski korisnici JLS mogu biti dječji vrtići, knjižnice, javne vatrogasne postrojbe, muzeji, kazališta, domovi za starije i nemoćne osobe…

**Zakoni i sankcije:**



Sukladno Zakonu o Proračunu (»Narodne novine«, broj 144/21) Proračun se donosi za jednu fiskalnu (proračunsku) godinu. Kod nas se fiskalna godina poklapa s kalendarskom i traje od 01. siječnja do 31. prosinca. Jedini ovlašteni predlagatelj Proračuna je Općinski načelnik. Općinski načelnik odgovoran je za zakonito i pravilno planiranje i izvršavanje proračuna, za svrhovito, učinkovito i ekonomično raspolaganje proračunskim sredstvima. Proračun donosi (izglasava) Općinsko vijeće do kraja godine.

Ako se ne donese proračun prije početka proračunske godine, privremeno se, a najduže za prva tri mjeseca proračunske godine, na osnovi odluke o privremenom financiranju koja mora biti donesena do 31. prosinca, nastavlja financiranje poslova, funkcija i programa tijela jedinica lokalne i područne samouprave i drugih proračunskih i izvanproračunskih korisnika.

U slučaju kada je raspušteno samo Općinsko vijeće, a Općinski načelnik nije razriješen, do imenovanja povjerenika Vlade Republike Hrvatske, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi Općinski načelnik.

Po imenovanju povjerenika Vlade Republike Hrvatske, Općinski načelnik predlaže povjereniku novu odluku o financiranju nužnih rashoda i izdataka u koju su uključeni ostvareni prihodi i primici te izvršeni rashodi i izdaci u vremenu do dolaska povjerenika. Ako se do 31. ožujka ne donese proračun, povjerenik donosi odluku o financiranju nužnih rashoda i izdataka za razdoblje do donošenja proračuna.

Ako do isteka roka privremenog financiranja nije donesen proračun u jedinici u kojoj je općinski načelnik koji nema zamjenika onemogućen u obavljanju svoje dužnosti, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi predstavničko tijelo na prijedlog privremenog zamjenika općinskog načelnika iz članka 43.a Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20).

**Ukupni prihodi i primici Općine Tučepi za 2025. godinu planirani su u iznosu od 4.750.967,82**

**PRIHODI I PRIMICI**

Prihodi poslovanja Općine Tučepi za 2025. godinu planirani su u iznosu od 4.100.967,82 eura, a čine ih prihodi od poreza planirani u iznosu od 1.652.800,00 eura, Pomoći iz inozemstva i od subjekata unutar općeg proračuna planirane u iznosu od 1.518.750,00 eura, prihodi od imovine planirani u iznosu od 194.647,82 eura, prihodi od upravnih i administrativnih pristojbi, pristojbi po posebnim propisima i naknada planirani u iznosu od 727.770,00 eura i kazne, upravne mjere i ostali prihodi planirani u iznosu od 7.000,00 eura.

U Proračunu Općine Tučepi za 2025. godinu planiran je višak prihoda u ukupnom iznosu od 650.000,00 eura.

**Ukupni rashodi i izdaci Općine Tučepi za 2025. godinu planirani su u iznosu od 4.750.967,82**

**eura.**

**Rashodi poslovanja Općine Tučepi za 2025. godinu planirani u iznosu od 1.934.245,33 eura, od toga:**

1. Rashodi za zaposlene planirani su u iznosu od 262.297,68 eura;
2. Materijalni rashodi planirani su u iznosu od 852.625,65 eura;
3. Financijski rashodi planirani su u iznosu od 22.300,00 eura;
4. Pomoći dane u inozemstvo i unutar općeg proračuna planirane u iznosu od 19.000,00 eura;
5. Naknade građanima i kućanstvima na temelju osiguranja i druge naknade planirane u iznosu od 93.600,00 eura;
6. Ostali rashodi planirani u iznosu od 684.862,00 eura.

**Rashodi za nabavu nefinancijske imovine**

Rashodi za nabavu nefinancijske imovine planirani su u iznosu od 2.816.722,49 eura za rashode za nabavu proizvedene dugotrajne imovine.

**PRORAČUNSKE KLASIFIKACIJE**

Prihodi, primici, rashodi i izdaci proračuna i financijskog plana iskazuju se prema proračunskim klasifikacijama. Sukladno Pravilniku o proračunskim klasifikacijama (»Narodne novine«, broj 04/24) proračunske klasifikacije jesu:

* + **Organizacijska klasifikacija** sadrži povezane i međusobno usklađene (hijerarhijski i s obzirom na odnose prava i odgovornosti) cjeline proračuna i proračunskih korisnika koje odgovarajućim materijalnim sredstvima ostvaruju postavljene ciljeve,
  + **Programska klasifikacija** je prikaz programa i njihovih sastavnih dijelova: aktivnosti i projekata, definiranih u skladu s aktima strateškog planiranja te ciljevima i zadaćama proračuna te proračunskih i izvanproračunskih korisnika,
  + **Funkcijska klasifikacija** je prikaz rashoda proračuna te proračunskih i izvanproračunskih korisnika razvrstanih prema njihovoj namjeni,
  + **Ekonomska klasifikacija** sadrži prihode i primitke razvrstane po prirodnim vrstama te rashode i izdatke razvrstane prema njihovoj ekonomskoj namjeni kojoj služe,
  + **Lokacijska klasifikacija** je prikaz rashoda i izdataka prema teritorijalno definiranim cjelinama u skladu s ustrojem Republike Hrvatske, drugih država članica Europske unije te ostalih država,
  + **Izvori financiranja**, a koje čine skupine prihoda i primitaka iz kojih se podmiruju rashodi i izdaci određene vrste i utvrđene namjene.

Proračun Općine Tučepi sastoji se od razdjela i programa. Programi se sastoje od aktivnosti i projekata (kapitalni i tekući projekti).

**OPIS POSEBNOG DIJELA PRORAČUNA**

**RAZDJEL 001 PREDSTAVNIČKA I IZVRŠNA TIJELA 67.722,00 EURA**

**PROGRAM 1000 REDOVNO FUNKCIONIRANJE PREDSTAVNIČKIH TIJELA PLANIRANO U IZNOSU OD 55.722,00 EURA**

1. Za osnovne aktivnosti predstavničkih tijela planirano je 50.700,00 eura ,

2. Za rad političkih stranaka i nezavisne liste planirano je 5.022,00 eura,

3. Za Izbore za lokalnu samoupravu planirano je 12.000,00 eura.

**RAZDJEL 002 JEDINSTVENI UPRAVNI ODJEL PLANIRANO U IZNOSU OD 4.683.245,82 EURA**

**PROGRAM 1000 REDOVAN RAD JEDINSTVENOG UPRAVNOG ODJELA PLANIRAN U IZNOSU OD 858.514,91 EURA**

Ovim programom planiraju se sredstva za:

Za redovnu djelatnost planirano je 665.187,68 eura, za zakup zemljišta za postavljanje reklamnog panoa planirano je 1.327,23 eura, za sufinanciranje rada ordinacije liječnika opće prakse planirano je 8.000,00 eura, za sufinanciranje T-2 tima hitne pomoći planirano je 15.000,00 eura, za sufinanciranje dodatnog doktora medicine za vrijeme turističke sezone planirano je 4.000,00 eura, za kapitalne pomoći - Tučepi d.o.o. planirano je 150.000,00 eura, za nabavu računala i računalne opreme planirano je 5.000,00 eura, za nabavu uredskog namještaja planirano je 4.000,00 eura, za nabavu uredskog namještaja planirano je 5.000,00 eura i za konzultantske usluge za provedbu postupaka nabave male vrijednosti planirano je 5.000,00 eura.

Osnovni cilj programa je ažurno i kvalitetno obavljanje svih poslova u svrhu kojih je Jedinstveni upravni odjel osnovan, uz zadovoljavajuću opremu i druge radne uvjete u skladu s proračunskim mogućnostima.



**PROGRAM 1000 ODRŽAVANJE KOMUNALNE INFRASTRUKTURE PLANIRAN U IZNOSU OD 357.008,42 EURA**

Kako bi gospodarstvo imalo uvjete za razvoj i privlačenje novih investicija, nužno je unaprijediti postojeću komunalnu infrastrukturu Općine, stoga smo u proračunu osigurali sredstva za:

1. Za održavanje čistoće javnih površina planirano je 31.158,42 eura,

2. Za održavanje javnih i zelenih površina planirano je 22.000,00 eura,

3. Za održavanje zelenih površina - čišćenje stabala planirano je 10.000,00 eura,

4. Za utrošak energije i održavanje javne rasvjete planirano je 46.600,00 eura,

5. Za eko renta i naknada za sanaciju i zbrinjavanje komunalnog otpada planirano je 30.000,00 eura,

6. Za održavanje nerazvrstanih cesta planirano je 19.900,00 eura,

7. Za tekuće održavanje JPP - ostalo planirano je 100.000,00 eura,

8. Za održavanje građevina javne odvodnje - oborinskih voda planirano je 7.000,00 eura,

9. Za zaštitu bilja - palme planirano je 11.250,00 eura,

10. Za održavanje groblja planirano je 1.350,00 eura,

11. Za održavanje vertikalne i horizontalne signalizacije planirano je 11.500,00 eura,

12. Za tekuće održavanje šetnice planirano je 10.000,00 eura,

13. Za pranje i čišćenje kamenih JPP planirano je 11.250,00 eura,

14. Za održavanje komunalne opreme, uređaja i manje komunalne infrastrukture planirano je 40.000,00 eura,

15. Za unapređenje zaštite zdravlja životinja planirano je 5.000,00 eura.

**PROGRAM 1001 IZGRADNJA KOMUNALNE INFRASTRUKTURE PLANIRANI U IZNOSU OD 2.363.572,49 EURA**

Ovim programom planirana su sredstva za:

1. Za izgradnju protupožarnog puta Čovići-Podravnice planirano je 30.000,00 eura,
2. Za sanaciju obalne šetnice planirano je 120.000,00 eura-kojim će se poboljšati uvjeti pješačkog i kolnog prometa obalnom šetnicom ,
3. Za uređenje pješačkog puta Kamena od šetnice do magistrale(između restorana Kamena i kuće Nie Š.) planirano je 47.000,00 eura,
4. Za izgradnju sustava javne rasvjete na cesti za Podstup planirano je 8.005,00 eura,
5. Za II. fazu uređenja obalnog pojasa od Marine do Gospina potoka planirano je 1.696.367,49 eura za dovršetak projekta uređenja ovog dijela obalnog pojasa Općine,
6. Za betoniranje dijela protupožarnog puta Kozarovice planirano je 25.000,00 eura,
7. Za rekonstrukciju(žbukanje) zida uz cestu oko groblja planirano je 24.000,00 eura,
8. Za izgradnju ceste Dračevice (poviše Nagarića) planirano je50.000,00 eura,
9. Za izgradnju potpornog zida parkirališta u Šimićima planirano je 43.750,00 eura,
10. Za uređenje dijela pomorskog dobra na predjelu polje( između šetnice i plaže) planirano je 11.250,00 eura,
11. Za izgradnju protupožarnog puta Pišćaci sa izgradnjom mosta planirano je 40.000,00 eura,
12. Za izgradnju protupožarnog puta Maslinica( do VS Tučepi 2) planirano je 30.000,00 eura,
13. Za izgradnju sustava oborinske odvodnje u Kačolinama planirano je 15.000,00 eura kako bi se riješio problem s oborinskim vodama u zaselku Kačolini(Viskovići).,
14. Za asfaltiranje Ulice Srida sela planirano je 11.000,00 eura,
15. Za uređenje sjevernog nogostupa(kocka) ceste iznad hotela Alga planirano je 15.000,00 eura,
16. Za proširenje ceste s izgradnjom potpornog zida iznad crkve sv. Ante u Sridi sela planirano je 35.000,00 eura,
17. Za rekonstrukciju nogostupa Ulice Kraj (ispod škole) planirano je 9.000,00 eura,
18. Za rekonstrukciju javnih površina uz obalnu šetnicu planirano je 17.500,00 eura,
19. Za rekonstrukciju nogostupa Ulice Kraj(ispod kuće Dragiše V.) planirano je 11.600,00 eura,
20. Za asfaltiranje Ulice Blato( kod Oklopćića) planirano je 11.600,00 eura,
21. Za asfaltiranje Ulice Dračevice planirano je 75.000,00 eura,
22. Za izgradnju potpornog zida ceste u Šarićima planirano je 18.750,00 eura,
23. Za izgradnju protupožarnog puta od Vitlića do predjela Kuk planirano je 18.750,00 eura.



**Program 1000 Izrada dokumenata prostornog uređenja planiran u iznosu od 443.150,00 eura**

U ovom programu planiraju se sredstava za financiranje :

1. Za izradu glavnog izvedbenog projekta Osnovne škole Tučepi sa sportskom dvoranom u iznosu od 118.750,00 eura,
2. Za izradu projektno-tehničke dokumentacije(glavni projekt) za školu i dvoranu iznosu od 135.000,00 eura,
3. Za izradu izmjena i dopuna UPU naselja Tučepi sjeverno i južno od D8 u iznosu od 25.000,00 eura,
4. Za izradu izmjena i dopuna UPU Slatina u iznosu od 12.500,00 eura,
5. Za izradu glavnog i izvedbenog projekta zaštitnog obalnog pera br.5 u iznosu od 21.000,00 eura,
6. Za izradu izmjena i dopuna UPU Srida sela iznosu od 18.200,00 eura,
7. Za izradu glavnog i izvedbenog projekta Ulice Kamena s troškovnicima u iznosu 10.000,00 eura,
8. Za izradu elaborata zaštite okoliša za Ulicu Kamena u iznosu 5.000,00 eura,
9. Za izradu idejnih projekata novog groblja i mrtvačnice u Sridi sela u iznosu 17.500,00 eura,
10. Za izradu glavnih projekata novog groblja i mrtvačnice u Sridi sela u iznosu 26.250,00 eura,
11. Za izradu idejnog rješenja nove mrtvačnice, platoa i javnih garaža u sklopu mjesnog groblja Male gospe iznosu od 25.000,00 eura,
12. Za izradu idejnog rješenja Ulice Blato iznosu od 3.200,00 eura,
13. Za izradu idejnog projekta Ulice Blato planirano je 7.000,00 eura,
14. Za izradu idejnog projekta Ulice Slatina(po UPU) planirano je 18.750,00 eura.

**Program 1000 Program javnih potreba u kulturi planiran u iznosu od 86.000,00 eura**

U ovom programu izdvojena su sredstva za financiranje redovnog rada kulturno umjetničkih društava i udruga u iznosu od 29.000,00 eura ,za kulturne manifestacije Općine Tučepi u iznosu od 47.000,00 eura i za tiskanje i izdavanje časopisa i knjiga u iznosu od 10.000,00 eura kojim se želi potaknuti rad udruga i kulturnih manifestacija.

**Program 1000 Program redovan rad udruga u predškolskom odgoju planiran u iznosu od 185.000,00 eura**

Za sufinanciranje redovne djelatnosti dječjeg vrtića Biokovsko zvonce planirano je 185.000,00 eura. Cilj programa je razvoj i unapređenje djelatnosti predškolskog odgoja, provođenje programa definiranog Godišnjim planom i programom rada ustanove sukladno uputama u Nacionalnom kurikulumu za rani predškolski odgoj i obrazovanje i Pedagoškim standardima, kao i visoka kvaliteta ponuđene usluge za svu djecu predškolske dobi s područja Općine.

**Program 1001 Djelatnost osnovne škole iznad standarda planirano u iznosu od 10.000,00 eura**

Za financiranje Osnovne škole Tučepi iznad standarda planirano je 10.000,00 eura.

**Program 1002 Stipendiranje studenata, učenika i građana planirano u iznosu od 40.000,00 eura**

Za stipendiranje studenata, učenika i građanaplanirano je 40.000,00 eura.



**Program 1003 Tekuće donacije za srednje škole i gimnazije planirano u iznosu od 5.000,00 eura**

Za tekuće donacije za srednje škole i gimnazije planirano je 5.000,00 eura.

**Program 1000 Redovna djelatnost DVD planiran u iznosu od 136.840,00 eura**

Za redovnu djelatnost DVD Tučepi planirano je 136.840,00 eura; za redovnu djelatnost DVD Tučepi planirano je 42.000,00 eura, za plaće za sezonske vatrogasce planirano je 48.840,00 eura i za kapitalne donacije DVD Tučepi planirano je 46.000,00 eura.

**Program 1001 Program civilne zaštite planiran u iznosu od 1.500,00 eura**

Za civilnu zaštitu planirano je 1.500,00 eura.

**Program 1002 Redovan rad udruga od značaja za Zis planiran u iznosu od 19.000,00 eura**

Za sufinanciranje redovnog rada udruga planirano je 19.000,00 eura.

**Program 1000 Program javnih potreba u socijalnoj skrbi planiran u iznosu od 53.160,00 eura**

1. Za Sufinanciranje javnog prijevoza planirano je 18.000,00 eura

2. Za socijalnu zaštitu starijih, bolesnih i nemoćnih osoba planirano 8.500,00 eura

3. Za socijalnu zaštita djece i mladih planirano je 20.460,00 eura

4. Za nabavu poklon paketa za umirovljenike i članove iz socijalno ugroženih obitelji planirano je 1.500,00 eura,

5.Za sufinanciranje kupnje računala učenicima i studentima planirano je 2.700,00 eura,

6. Za sufinanciranje troškova medicinski potpomognute oplodnje planirani u iznosu od 2.000,00 eura.

**Program 1000 Financiranje ostalih programa i udruga društvenih djelatnosti planiran u iznosu od 33.500,00 eura**

Za financiranje ostalih programa i udruga društvenih djelatnosti planirano je 33.500,00 eura.

**Program 1000 Program javnih potreba u športu planiran u iznosu od 91.000,00 eura**

Za redovnu djelatnost športskih udruga planirano je 91.000,00 eura

***Projekti Općine Tučepi u 2025. godini s projekcijama za 2026. i 2027. godinu***

|  |  |  |  |
| --- | --- | --- | --- |
| **Naziv projekta** | **2025.** | **2026.** | **2027.** |
| KAPITALNE POMOĆI TUČEPI D.O.O. | 150.000,00 | 30.000,00 | 30.000,00, |
| NABAVA RAČUNALA I RAČUNALNE OPREME | 5.000,00 | 0,00 | 0,00 |
| NABAVA UREDSKOG NAMJEŠTAJA | 5.000,00 | 0,00 | 0,00 |
| IZGRADNJA PROTUPOŽARNOG PUTA ČOVIĆI-PODRAVNICE | 30.000,00 | 0,00 | 0,00 |
| SANACIJA OBALNE ŠETNICE | 120.000,00 | 0,00 | 0,00 |
| UREĐ.ENJE PJEŠAČKOG PUTA KAMENA OD ŠETNICE DO MAGISTRALE ( IZMEĐU RESTORANA "KAMENA" I KUĆE NIKE ŠEVELJA) | 47.000,00 | 0,00 | 0,00 |
| IZGRADNJA SUSTAVA JAVNE RASVJETE NA CESTI ZA PODSTUP | 8.005,00 | 0,00 | 0,00 |
| BETONIRANJE DIJELA PROTUPOŽARNOG PUTA KOZAROVICE | 25.000,00 | 0,00 | 0,00 |
| REKONSTRUKCIJA (ŽBUKANJE) ZIDA UZ CESTU OKO GROBLJA | 24.000,00 | 0,00 | 0,00 |
| IZGRADNJA CESTE DRAČEVICE (POVIŠE NAGARIĆA) | 50.000,00 | 0,00 | 0,00 |
| IZGRADNJA POTPORNOG ZIDA PARKIRALIŠTA U ŠIMIĆIMA | 43.750,00 | 0,00 | 0,00 |
| II.FAZA UREĐENJE OBALNOG POJASA OD MARINE DO GOSPINA POTOKA | 1.696.367,49 | 0,00 | 0,00 |
| UREĐENJE DIJELA POMORSKOG DOBRA NA PREDJELU POLJE (IZMEĐU ŠETNICE I PLAŽE) | 11.250,00 | 0,00 | 0,00 |
| IZGRADNJA PROTUPOŽARNOG PUTA PIŠĆACI SA IZGRADNJOM MOSTA | 40.000,00 | 0,00 | 0,00 |
| IZGRADNJA PROTUPOŽARNOG PUTA MASLINICA (DO VS"TUČEPI 2") | 30.000,00 | 0,00 | 0,00 |
| ASFALTIRANJE ULICE SRIDA SELA (OD SV.ROKA SJEVERNO | 11.000,00 | 0,00 | 0,00 |
| UREĐENJE SJEVERNOG NOGOSTUPA (KOCKA) CESTE IZNAD HOTELA "ALGA" | 15.000,00 | 0,00 | 0,00 |
| REKONSTRUKCIJA NOGOSTUPA ULICE KRAJ (ISPOD ŠKOLE) | 9.000,00 | 0,00 | 0,00 |
| REKONSTRUKCIJA JAVNIH POVRŠINA UZ OBALNU ŠETNICU | 17.500,00 | 0,00 | 0,00 |
| REKONSTRUKCIJA NOGOSTUPA ULICE KRAJ (ISPOD KUĆE DRAGIŠE VISKOVIĆA) | 11.600,00 | 0,00 | 0,00 |
| ASFALTIRANJE ULICE BLATO (KOD OKLOPČIĆA) | 11.600,00 | 0,00 | 0,00 |
| ASFALTIRANJE ULICE DRAČEVICE | 75.000,00 | 0,00 | 0,00 |
| IZGRADNJA POTPORNOG ZIDA CESTE U ŠARIĆIMA | 18.750,00 | 0,00 | 0,00 |
| IZGRADNJA PROTUPOŽARNOG PUTA OD VITLIĆA DO PREDJELA KUK | 18.750,00 | 0,00 | 0,00 |
| IZRADA GLAVNOG I IZVEDBENOG PROJEKTA OSNOVNE ŠKOLE TUČEPI SA SPORTSKOM DVORANOM | 118.750,00 | 0,00 | 0,00 |
| IZRADA PROJEKTNO-TEHNIČKE DOKUMENTACIJE (GLAVNI PROJEKT) ZA ŠKOLU I DVORANU | 135.000,00 | 0,00 | 0,00 |
| IZRADA IZMJENA I DOPUNA UPU NASELJA TUČEPI SJEVERNO I JUŽNO OD D8 | 25.000,00 | 0,00 | 0,00 |
| IZRADA IZMJENA I DOPUNA UPU SLATINA | 12.500,00 | 0,00 | 0,00 |
| IZRADA GLAVNOG I IZVEDBENOG PROJEKTA ZAŠTITNOG OBALNOG PERA BR.5 | 21.000,00 | 0,00 | 0,00 |
| IZGRADNJA SUSTAVA OBORINSKE ODVODNJE U KAČOLINIMA | 15.000,00 | 0,00 | 0,00 |
| IZRADA GLAVNOG I IZVEDBENOG PROJEKTA ZAŠTITNOG OBALNOG PERA BR.5 | 10.000,00 | 0,00 | 0,00 |
| IZRADA ELABORATA ZAŠTITE OKOLIŠA ZA ULICU KAMENA | 5.000,00 | 0,00 | 0,00 |
| IZRADA IDEJNIH PROJEKATA NOVOG GROBLJA I MRTVAČNICE U SRIDI SELA | 17.500,00 | 0,00 | 0,00 |
| IZRADA GLAVNIH PROJEKATA NOVOG GROBLJA I MRTVAČNICE U SRIDI SELA | 26.250,00 | 0,00 | 0,00 |
| IZRADA IDEJNOG RJEŠENJA NOVE MRTVAČNICE,PLATOA I JAVNIH GARAŽA U SKLOPU MJESNOG GROBLJA"MALE GOSPE" | 25.000,00 | 0,00 | 0,00 |
| IZRADA IDEJNOG RJEŠENJA ULICE BLATO | 3.200,00 | 0,00 | 0,00 |
| IZRADA IDEJNOG PROJEKTA ULICE BLATO | 7.000,00 | 0,00 | 0,00 |
| IZRADA IDEJNOG PROJEKTA ULICE SLATINA (PO UPU ) | 18.750,00 | 0,00 | 0,00 |
| KAPITALNE DONACIJE DVD TUČEPI | 46.000,00 | 46.000,00 | 46.000,00 |
| KAPITALNI PROJEKT IZGRADNJA NOVE MRTVAČNICE, OTVORENOG PARKIRALIŠTA I PODZEMNIH GARAŽA UZ GROBLJE | 0,00 | 237.000,00 | 218.000,00 |
| IZGRADNJA ŠKOLSKE SPORTSKE DVORANE I PODZEMNE GARAŽE | 0,00 | 300.000,00 | 300.000,00 |